Radio FMJC Leson Dominikal Andirek Avek Fre Stanley
Channel: RADIO FMJC
Date: 2021-12-25

Tit : KADO BONDYE PI RENMEN AN
Lekti : Matye 22.34-40; Jan 15.9-10; 1 Jan 4.7-10
Tèks Dὸ : Se pou nou renmen Seyè a, BonDye nou an avèk tout Kè nou, avèk tout Nanm nou, avèk tout fὸs kouraj nou. (Detewonὸm 6.5).
OBJEKTIF : Dekouvri atravè Leson sa a pi gwo Kado BonDye ap tann nan Men nou. 
ENTWODIKSYON :  Dimanch pase nou te pale sou premye kado Nwèl la ki se Jezi. BonDye te voye ban nou sèl Pitit li pou nou ka sove. Jodia nou vle reflechi sou atitid nou anvè BonDye. Leson an yon ti jan diferan Dimanch sa a. Pou dezyèm pwen Leson an, nou genyen yon Istwa. Nou kwè n’ap renmen l’ anpil.
I- KADO BONDYE PA VLE WE
BonDye te gen yon rezon klè lè li te bay Pèp Izrayèl la kὸmandman li yo ansanm ak tout regleman kὸman pou yo sèvi l’ ak kὸman pou yo viv.
- Yo te dwe yon Pèp ki apa pou BonDye (Ezekyèl 19.5), paske BonDye te vle viv nan mitan yo nan Tabènak la. 
- BonDye te vle genyen yon relasyon damou ak Pèp la. Onz fwa BonDye di Pèp la nan Liv Detewonὸm li renmen yo (Det. 7.8-9, 12-13 ; 23.5 ; 26.18), epi Onz fwa tou, li mande pou yo renmen l’ (Det.6.5 ; 10.12 ; 11.1,13,22).
- Kὸmandman yo te montre Pèp la kὸman pou yo renmen BonDye ak kὸman pou yo viv apa pou li. Men, Pèp la pa t’ konprann sa.
- Anpil fwa yo te vire do bay BonDye pou yo te sèvi zidὸl; oubyen, yo te swiv lwa pa yo, men yo pa t’ renmen BonDye. Lè sa a, Seyè a te di yo : Yo mèt sispann fè ofrann pou li (Ezayi 1.11-13).
- Nan Malachi 1.6-14, BonDye esplike Pèp la poukisa li pa vle wè ofrann yo pote ba li, pandan ke Pèp la te toujou ap fè sèvis pou BonDye. Men, paske y opa t’ renmen Seyè a, yo pa t’, yo pa t’  vle bay li sa k’ pi bèl, yo te ofri bèt ki malad pito.
- Lè sa a, Seyè a te di Pèp la konsa : « Mwen ta swete youn nan nou ta fèmen tout pὸt Tanp lan pou nou pou nou pa limen Dife pou grenmesi sou Lotèl mwen an » (Mal. 1.10).
II- KADO YON PAPA PI RENMEN AN
Nan Lachin te gen yon Papa kit e gen 3 pitit gason. Papa a t’ap travay Tè pou okipe fanmiy li epi voye pitit li yo Lekol. 
- Premye Gason an te entèlijan anpil. Lè l’ te gran, li te etidye syans administrative pi li te devni yon Nonm dafè nan gran Pὸ Changay.
- Dezyèm Gason an te reyisi nan Lekὸl tou. Lè l’ te fini etid li yo, li te jwenn yon bon travay nan Gouvènman an. Li te oblije kite lakay Papa l’ pou l’ al rete nan Gran Vil Nanking.
- Twazyèm Pitit Gason an, te gen gran tay epi li te fὸ. Li pa t’ renmen etidye, men li te pito ede Papa l’ nan jaden yo. Lè l’ te vin gran, Papa l’ te ede l’ achte yon bout tè kote l’ te ka bati yon kay epi li te fè jaden nan zὸn kote kay li te ye a.
Lè Papa a te avanse nan laj, li pa t’ kapab ale vizite Pitit Gason li yo ankὸ epi Pitit gason yo pa t’ kapab vin wè Papa yo souvan, paske yo te okipe anpil.